गासैबो सोनारो नोंथाङा माबोरै रंजानो सानदों ।गोबां हटेला बास लाखिग्रा खुलि एबा रेलवे स्टेसन सेरावनो दं,स्टेसन रडवाव ( सोनाब ) खम बेसेननि मोनो आरो गुबुनफारसे स्टेसन रड सानजायाव जोबोर जौगा थाखोनि थाग्रा खुलि दं ।साबसिन हाथरखि थखा गोनां हटेलनि थाखाय नोंथाङा माखासे किलʼमिटार सिगाङाव थांनांगोन ।गोजांनाय दाननि थाखाय गोबा उलनि जि - जोम आरो गोलोमनाय बोथोरनि थाखाय मोजां कटननि जि,सानदुं गोसा सानफोरनि थाखाय थफि आरो साथा गोनांथार मुलि,आरो बेराम बादि गोनां मुलिजों लोगोसे गंसे गिबि गुदि फारामथाय बाकसुफोर लोगोआव लाफा ।औरंगाबादाव सरजाबनाय मुवाजों आबुं गोबां गला आरो माल दं जेराव नोंथाङा आइजें आइला ( आगजु ),देलायग्रा मुवा,मुलि एबा केमेरा बायदि गुबुन गुबुन गोनांथिखौ सुफुंनो हागोन ।नोगोरनि गोबां रेस्टुरेन एबा केफेयाव आंगो दावनिफ्राय लानानै नोंथांनि गोसो बादि संनाय बानायनाय गेदेर गेदेर गुबुन गुबुन आदारनि थोरसि,गुजराती ना - बेदर ओंख्रि,गुबुन गुबुन सा भारतनि संनाय आदार,साबसिन मुस्लिम संनाय आदब थानाय आदारसिम औरंगाबादा जानाय - लोंनायनि थाखाय बुरजा सुबिदा खालामना होयो ।हटेलफोरनि आरो लाइसेन्स गोनां जाग्रा मोननैयावबो गोबां बिबांनि जौ लोंग्रा खथा ( बार ) दं ।भारतनि जेब्लाबो सोलिबोनाय महरै मोनथिजानाय स्ट्रीट फुडा गासैबो हाथायाव फारनैथिंबो आरो औरांगाबाद नोगोरनि बास एबा रेलवे स्टेसननि बायजोआव मोनो,बेयाव खम बेसेन आरो गोग्लैयै मोनो नाथाय जेब्लाबो देहानि थाखाय मोजां नङा ।रंजानायनि गुबुन गुबुन राहाफोरा जोबोर बाहाइ दं,आरो बिसोर सरासनस्रायै बाराव ( जौ लोंग्रा जायगा ) खालामनाय बेलासि एबा फोरबो एबा बांद्राय दावबायारि फैनाय समाव दिन्थिफुंनाय हारिमुवारि हाबाफारियाव सिमा गोनां ।सावथुन ( सिनेमा ) नयुं जेरावबो दंफ्रामो,माखासे गुदुं गुसु खालामनाय गोनां,आरो माखासेयाव गैया,नाथाय जेरावबो हिन्दी,माराठी फिल्म आरो हलीउडनि हिट सावथुनफोर दिन्थिनाय जायो ।गोजाम नोगोरनि हाथायाव गोजान आगोमा मुवाफोर आरो समायना मुवाफोरनिफ्राय लानानै समायना रेशम आरो कटननि जि - जोमनि थाखाय मुंदांखा ।औरंगाबादा बेनि एरगिरि आरो दागिरिफोरा जैथाय गोजाम गुबुन गुबुन समायना आखाइजों दानाय सिल्पनि थाखाय मुंदांखा ।मोजां बायनो गोनांफोरनि गेजेराव पाटनि आगरगोनां जोमग्रा ( स्वाल ) आरो स्कंदपरा गोग्लैनो हागौ,मोनसे ओरैबादि जि दं,जायखौ ओनसोलनि रेशमखौ ( फटखौ ) सनानि गावजों गलायनानै बानायनाय जायोमोन,नाथाय अदेबानि बेसो साफ्रोमहाबो बायनो हानाय गोहो थानायखौ साननो हाया,खमैब्लाबो बाठसौ ( रेशमखौ ) कटनजों गलायनानै हिमरु मुंनि मोनसे एसे बाङाय बेसेननि जि दिहुननो हमदों ।हिमरुनिफ्राय बानायनाय जोमग्रा ( दुशाल ) गोदाननि माकला,स्कदपट आरो बिसना बग्राफोरखौ मौन्डहार्द जिलानि जफर गेटनि सेनिफ्राय बायनो हायो एबा आरोबाव बेखौ दानाय लुनाय हाबानि मोगथां महर नायनो थाखाय दामिनसालियाव थां ।बे ओनसोलनि गुबुन मोनसे जरखा आखुथाया जादों बेनि फोथायजाथाव सारिफोर,आरो बेबो रेसम आरो सना गाबजों खालाम जानाय ।बिड्रवेयराव गोसोम रोजा मुवा बेसाद बाहायनानै दिहुनथाय बाक्सु,मुखरा,जौसिन बथल आरो उलास बानायनो थाखाय बेनि उसाली आदब बाहायनाय जायो,ओनसोलारि महरै मोननाय एगेट एमेथिरुट आरो स्कटिकजों गहेना आरो मेमेन्टवा ( गोसोखां सिन ) गुबुन रोखोमनि आखाइनि शिल्पʼ दं,जायनि थाखाय औरंगाबादा मुंदांखा ।औरांगाबादनि नोगोरारि सिमानि बायजोयाव गोबां नायनो गोनां दावबायारि जायगा दं अजन्तानि बादै दन्दर,एलरानि अनथाइजों लुनाय मन्दिर,पीथल खरानि दन्दर,दौलताबादनि खरं,गावनि महरजों समायफ्लेनायनि थाखाय मुंदांखा पैठान,गृतेस्वर आरो सुलदाबादनि गोथार थावनि,मुगल बादशाह औरंगाबादनि गोथै सालि ।सन्देह गैयाजासे अनथाइ दानखनानै लुनाय अजन्ता आरो एलरानि बिसम्बिया औरंगाबादाव फैनाय सुबुंफोरनि थाखाय गुबै नायनो गोनां जायगा ।दानखनाय आरिमुनि थाखाय गंनैबो सोमोनांथाव सोरजिया मुलुगनि मान थाखो मोनथावना ।अजन्ताया  99  किलʼमिटार सानजाहा हा लामाजों नै घन्टासोनि गोजानाव दं नाथाय एलराया जोबोर खाथियाव दं,30  किलʼमिटार सोनाब फारसे ।दरनैबो जायगायाव हराव थानाय - जानायनि राहा दं ।अजन्ताः बृटिस बिबानगिरिफोरनि मोनसे हानजाया गुदु हाग्रा बंग्राजों खोबसिनजाना थानाय बे मोन  30  गासै दन्दरफोरखौ संना दिहुनो आरो गरायनि आथिं बादि गोफार फिसा लामाखौ संना बिसोर दिहुनो ।खृष्टʼ गिबि  200  निफ्राय  650  खृष्टʼनि गेजेरनि,चैत्यन आरज खथाफोर ) आरो बिरातनि मन्दिरफोरनि महराव बेय दन्दरफोरखौ बौद्ध सिबियारिफोरा सेनिजों दानखना बे महरखौ होदोंमोन आरो बेयाव जौगा महरनि इनजुर सावगारि आरो समायना मुखुब दं ।बुंनो थांब्ला मोनफ्रोमबो खरङानो गावबा गावनि सलʼ दं ।सिंहालागै गावनो थांनानै बिनि समायनाथिखौ नायनानै गोजोननाय ला,खरंनि उलथा फारसे थानाय हाजोनि समान बाहागोआव गोखोनानै खरं आरो सेरफांनि मानसे सामायना नुथायखौ नायनानै गोजोननाय ला ।गं  34  खरं मन्दिरनि बुमिनसार आरो दानखʼनाया बिनि जौगालु आरो महराव थारैनो गोमोथाव आरो हां थाबथाथाव ।बेनि अजन्ता मन्दिरा (  350  खृष्टनिफ्राय  1000  खृष्टसिम ) मोगामोगि जानांनाय समनि उन समनि आरो बेयाव हिन्दु आरो जैन मोननैनिबो बिसम्बि दं ।बयनिख्रुइबो सोमोनांथाव आयदाया जादों बेनि दानखनाय महरा  2  किलʼमिटार गोथों थोंगोर गोरा अनथाइखौ सेनि बाहायनानै गोजौनिफ्राय गाहाय फारसे दानखदों ।बे जायगानि गोग्गाथाव ओंथि थानाय गेदेर महरनि कैलाश मन्दिराव मोनो,जेराव बुहुमनि बयनिख्रुइबो दंरसिन महरनि मसुखा दं आरो जायखौ लुफुंनायाव दंमोन घन्टानि घन्टा जोबोर खष्टजों सेनि दानाय,मुसुखा दानाय,महर होनाय आरो सानना लानाय  20,000  टन लिरथायनि गेदेर अनथाइजों बे बादि मुसुखा दानाया जेराव फेरलेबसेबो गेना नुनो मोना ।इलरानिफ्राय एसे गोजानावनो ग्रिसनेस्वर मन्दिर दं,महाराष्ट्रवाव थानाय हिन्दुफोरनि बे गोथार थावनिखौ मोनबा ज्यतिर लिंगʼनि ( गावनो गाव जानाय लिंगʼ ) मोनसे होनना साननाय जायो ।औरांगबादनिफ्राय ( इलराजों सोमोन्दो दं )  13  किलʼमिटार गोजानाव गोजानाव थानाय दौलटाबादसिम थांब्ला मोनसे फेलें खालामथावनो हायै,200  मिटार गोजौ अनथाइनि फिसा हाजोनि सायाव थानाय गिथावना खरंखौ नायनो थाखाय सम दिहुनना ला ।बे खरङा गोबां रोखोमनि जारिमिन दं,9  थि जौथायसिम उनफिननानै थां जेब्ला बिनि मुङा देउगिरिमोन अब्ला जादब फोलेर,दिल्लानि सुलटान,मगल आरो जोबनायाव माराथाफोरा दखल खालामदोंमोन ।14  जौथायाव महम्मद बिन टगलगा दिल्लीनिफ्राय दौलटाबादसिम राजथावनिखौ लाबोनो थाखाय नायजानायजों सोमोन्दो राखिनानै बे खरङा मिथिजानाय जादोंमोन ।खरंनि सिङाव थानाय रैखाथियारि बेसादफोरा थारैनो गोसो बोनो हानाय आरो खरंनि सानिफ्राय बेनि सोरगिदिं थानाय ओनसोलफोरखौ मोजाङै नुनो मोनो ।ओरंगाबादनिफ्राय  22  किलʼमिटार गोजानाव गंसे फिसा नोगोर खुलदाबाद ( रौजा होननानैबो बुङो ) दं ।साइड बुरहानुद्दिननि डारगाखौ प्रफेत बियर्डिफ्राय लाबोनाय खोमोननि दोनथुमसालि होनना साननाय जायो,जायनि बिबाङा बे समनि गेजेराव गोबां बांदों ।जारिमिननि गोसोखां सुबुंफोरनि मुंख्लं खामफा गाहायै जोबथा मुगल सम्राट औरंजेबनि मुंख्लं खामफायाबो बेयावनो दं ।बे सम्राटनि सरासनस्रा प्लास्टार खालामनाय कबरा सुफि ऋषिमुनि डारगाहनि कबर खाथियावनो दं,जाय सम्राटनि गुरै गेबें जिउनि इसारा होयो,बिथाङा बिथांनि कबरनि खरसाखौ थांना थानाय समावनो गावनि अखाइजों बानायनाय थुफि फाननानै दिहुनना लादोंमोन ।इस्लामारि फानजामुथिनि रबिउलावाल दाननि ( सरासनस्रायै नबेम्बर दान )  12  अक्टʼवाव डारगाहनि मोनथायखौ नोयनो थाखाय दिन्थियो,बे खालि बे नुथायखौ नायनो गोनां ।नाक्कार खानायाव गोथार सानाव कावालि ( धोरोमारि मेथाइ ) खननाय जायो ।हिन्दु गोथार थावनि नोगोर पैठाना गदाबरि दैमा सेराव आरो औरांगाबादनिफ्राय  56  किलʼमिटार खोलाहा दं ।जिङाव गोब्राबै फारि साजायनाय ( सना गाबनि खुन्दुंजों ) पाइथानि पाट मुगानि सारिनि थाखाय बे मुंदांखा ।बेफोरखौ बानायनो थाखाय बिसोरो गोदो गोदायनिफ्रायनो आखा फाखा दागिरिफोर लाखिबोदों,जायफोर बेसेन गोसाब्लाबो नाथाय पाट मुगानि जियाव गोजाम मुवा बेसाद आरो खनथाइफोर एरखांनायखौ नुनो मोनो ।औरंगाबादाव सरासनस्रायै नबेम्बर - फेब्रुवारि दानाव गोजांनाया बारा जायो आरो एप्रिलनिफ्राय जुनसिम गुदुंनि हारा बारा जायो ।जुननिफ्राय सेप्तेम्बर दानसिम खोला सोनाब मौसुमि बारनि थाखाय बेयाव अखा हायो,नोगोरनि खाथिनि ओनसोलफोरा गोरान,एसे हासार गोनांब्लाबो नोगोराव बे समखिनियाव गोबां अखा हायो ।मुगलनि जोबथा सम्राट औरंजेबनि मुजों मुं राखिजानाय औरंगाबादाव गेजेर मुगानि गोबां गोसोखां मुंख्लं आरोऔरंगाबादनि गोनांथिया भारतनि जारिमिनाव बेनि थाखायनो गोनां जागोन दि गेजेर मुगायाव भारतनि जायगाया बेनि खाथि - खालामोन ।बिनि इयुन नोजोरा आबुं रोखामोन बिसोर औरंगाबादनिफ्राय गावनि सम्राटखौ सा आरो खोला फारनैबो ओनसोलखौ सामलायनो हागोन ।गुबैयै बिनि जाफुंसारैया बिनि बिथांखियाव थानाय गोरोन्थिनि थाखाय नङामोन बबेखानि बिनि सामराइजो लासै लासै लोरबां जानाय बेयो खारिथिगोनां थाथायमोन ।औरंजेबनि खुंथायाव ओरंगाबादा माखासे समनि थाखाय मुगल सामराइजो मोनसे गोहो गोरा मासि मोनबायमोन ।बिनि साहा आगरा,दिल्ली एबा लाहौरखौ मेगन खेबदोंमोन आरो बेयो नङा दि औरंजेबनि आगानाव हेंथा जायाखै ।मुगल बिजिरसालि औरंगाबादाव गायसननाय जायो आरो बिनि थैनायसिम बेयावनो थायो ।औरंगाबादाव गावनि खुंथाया समाव बियो गोबां समायना बुमिनसारनि भवनफोर लुयो जेरै बिसिनि कबर बेयो मोनसे कबर जेराव सोमोनाथाव ताजमहलनि दागो दं आरो गेजेर मुगानि दैनि सोरखि ।औरं गाबादआ गोबां साबसिन सोलोंथायारि फसंथानफोरजों लोगोसे जौगाफुनाय दामिनारि मिरु महर मोनबाय ।बेनि जिफोरा उनाव गोबां बेसेन गोसा आरो दाबो,औरंगाबादनि दानाय साबसिन जिफोर जेरै पठाली,हिमरु आरो किमख्वाब दिहुनजायो ।नाथाय औरंगाबादनि बयनिख्रुइ गोग्गाथावना जादों मुंदांखा अजन्तानि बौद्ध खरं एबा गुफा आरो इलटानि गोसोबोथावना अनथायाव लुनाय मन्दिर ।200  बि.सि.आरो  650  खृष्टʼनि उनाव लुनाय अजन्तायाव बिहार इलटानि गोरा अनथाइफोरखौ दानखनानै लुनाय सोमोनांथावै गाब गाहोनाय मन्दिरा मोनसे साबसिन आरिमु दाथाय ।316,421  बर्ग किलʼमिटार कालि,592000  ( खमैबो ) सुबुं अनिजमा,राव माराठी,उर्दु,हिन्दी आरो इंराजी,दोरोम हिन्दु,मुसलिम,हादरसा महाराष्ट्र,औरंगाबाद,दावबायनायनि बांद्राय मिथिनो थाखाय गाहायाव होनाय फोनांजाबथाय खालाम नङाब्ला बेयाव क्लिक खालाम ।भारतनि सोनाब बाहागोआव महाराष्ट्र हादरसानि सा बाहागोआव औरंगाबाद सोहोर दं ।हादरसानि रंजाथाव मुम्बाइनिफ्राय  375  किलʼमिटार गोजानाव दक्कन पठरियाव औरंगाबादनि बिथांखियारि थाखाया गोसारनानै दं ।बे नोगोरखौ बिन्धा हाजो सारिया बेंनानै दं आरो स्वाम दैसाया बेजों बोहैलांदों ।औरंगाबादनि जारिमिना  1610  आवनो महर मोनो जेब्ला सानजारि मनिसिया दास आरो बै समनि अहमदनगरनि मुसमानफोरनि खुंथायनि गाहाइ मन्त्रि मलिक अंबरा सिकरी होनना मिथिजानाय गोजाम गामिनि थावनियाव बे नोगोरखौ गायसनो ।1626  याव,बिनि फिसाज्ला फतेह खाना बै नोगोर जेराव बिसोर खुंदोंमोन,बेनि मुंखौ फतेहपुर दोनो ।बे ओनसोलाव बौध्द दोरोमारि फोसावनाया गोहो गोरा मौर्य खुंथायफोरनि समाव जायो आरो गोदान औरंगाबादाव आरो बेनि सोरगिदिं गोबां बौद्द खरं मन्दिरफोर मोननानै बेनि अराय गनायथिया रोखा जायो ।सत्यवाहला आरो राष्ट्रकुट फोलेरनि राजाफोरहा लुनाय इलरानि हिन्दु मन्दिरा गोदो बौध्द धोरोमनि बिथांखिगोनां थुलुंगाखौ फोसावनो,भारतनि मिरुवाव थानाय बे ओनसोला आवगानी लुथिग्रानि फाइखि आरो गेजेर एसियानि गाग्लोबग्राफोरनिफ्राय संरैखाथि ओनसोल साननाय जायोमोन ।दिल्लीनि सुलतान तुगलक राजा महम्मद बिन तुगलका  14  जौथायाव गावनि राजथावनिखौ दिल्लीनि थागिरिफोरखौ गासैबो सोलायनानै बे ओनसोलाव बानायो नाथाय गावनि लोरबां बिदान्थेनि बिथांखिनि थाखाय जाफुङाखिसै ।उनाव जेब्ला दक्कन राइजो सामलायनाया मुगलफोरनि आखायाव थाङो अब्ला मुगल खुंगिरि,औरंजेबा नोगोरनि मुंखौ सोलायनानै,औरंगाबाद खालामो,बियो बे जायगाखौ दक्कानाव गावनि दावहाथिलि बानायो ।औरंजेब जोबथा मुगल खुंगिरिया  1653  आव बे सोहोरखौ दखलाव लायो आरो बेनि मुंखौ संरैखायाव दोनफिनो ।भारताव गावनि फाइखि थाथायनि जाहोनाव औरंजेबा बेखौ गावनि राजथावनि खालामो जेराव बियो माराठीफोरनि बांनाय गोहोखौ दबथायनो नाजायो ।1717  याव बिनि थैनायनि उनाव सोहोरखौ हैदराबादनि निजामआ गोहोआव लायो जाय  1946  सिम गावनि सामलायनायाव लाखियो अब्ला बेखौ महाराष्ट्रजों दाजाबदेरनाय जायो ।गोदान औरंगाबादा इसलामिक थासारिखौ जोबोरै लाखियो आरो दाबो आगुनि गोग्गाथावखौ गोमजोर लाखिनानै खरʼवाव जि लानाय हिन्जावफोरा ( बुरका ) सोरगिदिं ओनसोलाव गिदिङो,मसजिद सिबियारिफोरनि होंगोदोंगो आरो मुखुब हान्थिनायावबो नुनो मोनो,सुक्रबारनि सानाव दोरोमारि आरजनि आखाइ जोबोद होगो दोंगो मजजिद फारसे फैयो ।नाथाय बे नोगोरा मुलिफोर,मटर गारि,टेक्सचाइल आरो इलेकट्रनिकनि मोनसे गाहाइ मिरु महर लानाय आरो अजन्ता इलरानि गुफाफोरा मन्दिरनि हाबग्रा महरै जोबोद समायना जाबाय ।औरंगाबादाव नायनो गोनां बयनिख्रुइ मखजाथाव गोसोखां बिसम्बि ( बीबी ) सब द दं जाय मुगल सम्राट औरंजेबनि रानीनि कबर ।ताजमहलनि गेजेरजों दैथायनाय बे बेगम राबियाया दावबायनायनि जोबथा जिरायसालि महरै बानायनाय जायो ।ताजनिख्रुइ खम बेसेननि मडेलाव बे अन्ता उल्लाहखौ बानायनाय जायो जायनि मुंखौ दरजायाव दानखनानै लिरनाय जादों ।नाथाय माखासे सोंथि सिखारोदि बेयो सम्राटनि गिबि बिसिनि थाखाय लुनाय जादों ना नैथिनि थाखाय ।बिकि का माकबारानिफ्राय किलʼमिटार नैसो गोजानाव  4  थि आरो  8  थि जोथायनि भाकाटाका आरो सालुक्य फोलेरा राइजो खुंनाय समाव मोन गु अनथायाव दानखʼनानै दिहुननाय बौद्ध खरं दं ।4  थि खरंखौ गारनानै सानजानिफ्राय सोनाबनि खरं हिसाबै बाहागो राननाय खरंफोरा माहाजाना बिहारा हानजानि आरो बौद्ध धोरोमनि हिनजाना सैथो एबा आरज खालामग्रा न महरै  4  थि खरंखौ बाहायनाय जायो ।मोनफ्रोमहो खरङानो बुंनो थाखाय मोनफा सलʼ दं आरो थारैनो बेफोर दावबायनो गोनां जायगा ।17  थि जौथायाव बानायनाय पनचक्कीया मोनसे नायथावना दै दाहारजों सोलिग्रा आटा हुख्रेमग्रा जाय बै समनि इनजिनियारफोरनि मोनसे गोदान बिदिन्थि ।दैखौ दैथावनिफ्राय  6  किलʼमिटार गोजान दखरसे फख्रियाव पाम्प खालामनाय जायो जाय दिनै गासैबो नाफोरनि थाग्रा न ।मोनसे बेंखनावनो दं जेराव औरंजेबनि दोहोरोमारि बिथोनगिरि बाबा साहब मुजाफरनि गोसोखांथि दं ।औरंगाबाद नोगोरनि सिमानि बायजोआव गोबां मखजाथाव दावबायथिलि दं,अजन्तानि बौद्ध गुफाफोर,इलरानि अनथाइ मन्दिर,पीथलफोरनि गुफाफोर,दौलताबादनि किला बेंखन,पैठन बुनाई बिदिन्थिफोरनि थाखाय मुंदांखा,ग्रिसनेहार आरो खुलदाबादनि दावबायारि मिरु,मुगल सम्राट औरंजेबनि जोबथा जिरायसालि ।जेबो गोनो गोथो गैयाजासे औरंगाबाद दावबायनो फैनाय सुबुंनि थाखाय अजन्ता,आरो इलरानि अनथाइखौ दानखनानै बानायनाय गोसोखांथिफोरा गोसो बोथावना ।बे मोननैबो बुमिनसारनि बिदिन्थिया मुलुग जारिमिननि फारिलायाव नायनो गोनां ।अजन्ताया सा सानजायाव  99  किलʼमिटार लामाजों खमैबो  2  घन्टा लामानि गोजानाव दं,गुबुन फारसे इलराया खाथिसिनाव दं सा सोनाबथि  30  किलʼमिटार गोजानाव ।दाबनैबो थावनियाव हराव थानाय जानायनि खाबु दं ।बदामी,आथिखालाव लालटेतनि थिनियाव थानाय फिसा नोगोर जाय मोनसे समाव गेदेमा चालुक्य सम्राटनि राजथावनिमोन जाय  4  निफ्राय  8  जौथायनि खृष्टʼ उननि गेजेराव सोरगिदिं फारथाम दैजों बेंखननाय भारतखौ सामलायदोंमोन ।चाक्लय द्राबिगनि माखासे साबसिन आरिमुनि थाखाय मुंदांखा,जेराव गोजाम भारतारि मन्दिरनि बुमिनसार आरो सा भारतनि नागरा आदबनि गलायमोनदेर दं जेराव द्राबिग मन्दिरनि लुनाया दोरोङारियाव सोलाय लांबाय ।बैनि मन्दिरफोर आरो अनथाइ दानखनानै बानायनाय गुफा बायफ्लेनायनि जरखा मुसुखा आरिमुवा नै जौथायसिम थावरिनानै दं मानोना बदामी रायजोनि खुंथायनि मिरु जानानै थायाखै बदामीया  340  निफ्राय  757  खृष्टʼनि उनसिम राजथावनिमोन जायनि उनाव चालुक्या राष्ट्रकुटनि गोसारनाय गोहो खोमानानै लायो ।बदामी खुंथायनि फोलेरनि गेजेराव चालुक्यालʼनो गोहोम गोनांमोन ।7  जौथाय खृष्टʼ उनाव पल्लब खुंथाय समनिफ्राय लानानै  19  जौथायनि माराठा खुंथायसिम बेयाव बुमिनसार आरो मुसुखा आरिमु मोननाय जायो ।बदामीयाव ष्टेचननि लामाया गाहाइ लामा,बुमिनसारनि बेंखन बेनि आगोलाव मोननाय जायो ।बयनिख्रुइ गोजामसिन गुफा  1  या शिबनि नटराज अबताराव जोबस्रांनायजों सोमोन्दो गोनां ताण्डबनि नृत्य खालामबाय थानाय,जोबोद बोगथाबथावना मुसुखाफोर दं ।बिनि अनगायैबो बेयाव सिबनि अर्धनारिसभरʼ इसोरनि महरबो एरखांनाय दं जाय खावसे हौवा,खावसे हिन्जावनि मुस्रिखौ फोरमायो आरो हिन्जावनि बाहागोआ बिनि बिजि पार्बटिखौ फोरमायो ।बिनि अनगायैबो हरिहरनि सावगारिबो एरखांनाय दं,जाय आगदानि खावसेया सिबनि फोजोबस्रांनाय आरो आगसिनि खावसेया बिष्णुनि सोरजिथायखौ फोरमायो ।2  आरो  3  मुगा आबुङै बिष्णुनो बाउनाय बबेखानि ब्रैथि गुफायाव जैन तिरकार,इसदिनाथनि मुसुखा दं ।गुबुन सोमो होनो गोनां थावनि  5  जौथायनि अगस्तयतीर्थ दौथावनि,खरं आरो भुतनाथ मन्दिर दं ।जायगानि बुमिनसारारि,रैखाथुमसालियाव बे ओनसोलनि मुसुखाफोरनि माखासे बिदिन्थि दं,लज्जा गौरीनि मुसुकाफोरखौबो लाफानाय जादों ।रैखाथुमसालिया सुक्रबारखौ नागारनानै सानफ्रोमबो फुंनि  10  बाजिनिफ्राय  5  रिंगासिम बेखेवनाय थायो ।बीजापुर,बैंगलोर,हुजली,गडाग आरो इक्कालनिफ्राय बदासीनि थाखाय बासफोर दं ।बदामीनि फिसा ष्टेसनाव फैग्रा गासैबो रेला नैथि थाखोनि पेसेन्जार गारि ।गडागनिफ्राय होस्ट आरो हुबलीनि गिदिर नोगोराव थांनो थाखाय आरो बीजापुरनिफ्राय जेराव मुम्बाइ सिकन्द्राबाद चेन्नाइनि लाइन दं,बेनि थाखाय रेल सिबिथाय दं ।मोजां हस्टेल गाहाइ लामानि स्टेचन रडाव दं ।नोगोराव गासैबो रोखोमनि हान्थियारि थाग्रा ( गंफा खथायाव  100  रांनि ) निफ्राय गोजोनग्लायथाव हटेल (  1500  निफ्राय  2000  रां बेसेननि ) मोनो ।